ምክር ቤቱ የኢትዮጵያ አሠሪዎች ኮንፌደሬሽንን  እንደሚያቋቁም  አስታወቀ
የኢትዮጵያ አሠሪዎች ኮንፌደሬሽን አደራጅ ምክር ቤት የአሠሪዎች ኮንፌደሬሽን  እንደሚያቋቁም አስታወቀ ።ምክር ቤቱ በዛሬው ዕለት በሠጠው መግለጫ እንደገለጸው በአገሪቱ የሚገኙ አሠሪዎችን ለማሳተፍና በዴሞክራሲያዊ መንገድ እንዲያገለግሉ እንዲሁም የአሠሪውን የመደራደር አቅም ለማጎልበት ዓላማ  በማድረግ ነው የኢትዮጵያ አሠሪዎች ኮንፌደሬሽን የሚመሠርተው ።የኢትዮጵያ አሠሪዎች ኮንፌደሬሽን አደራጅ ምክር ቤት ስብሰባውን  “ብዙ ሥራ ለብዙ ሠራተኛ ” በሚል መሪ ቃል ጉባኤውን በማካሄድ ላይ ይገኛል ።የኢትዮጵያ አሠሪዎች ኮንፌደሬሽን አደራጅ ኮሚቴ ዋና ሰብሳቢ አቶ ጌታቸው ሃይሌ በሠጡት መግለጫ እንደገለጹት  ኮንፌደሬሽኑ በየጊዜው ትልለቅ መድረኮችን በማዘጋጀት አሠሪ ፣ መንግሥትና ሠራተኛ ለማገናኘት ትልቅ ሚና እየተጫወተ ነው ብለዋል ።ኮንፌደሬሽኑ አምስት የተለያዩ  ፌደሬሽኖች ያቋቋሙት ሲሆን በመላ አገሪቱ የቅርንጫፍ ጽህፈት ቤቶች በመክፈት ክልሎችም ተሳታፊ  ለማድረግ ታቅዷል ።የኢትዮጵያ የአሠሪዎች ኮንፌደሬሽን የአሠሪውን አቅም በመገንባትና የተለያዩ የአጭር ጊዜ  ሥልጠናዎችን  የሚሠጥበት የራሱ የሆነ የሥልጠና ማዕከል መገንባትም ኮንፌደሬሽኑ ከያዛቸው ዕቅዶች አንዱ መሆኑ ታውቋል ።      